text: Søger vidner: Voldsom brand er påsat
  11 september 2017 kl. 14.01
  Politiet efterlyser vidner i forbindelse med en voldsom brand hos K.S. Bilcenter i Søvind ved 03-tiden natten til mandag. Undersøgelser viser, at branden er påsat.
  Teknikerne har undersøgt det udbrændte værksted i løbet af formiddagen, og det tyder på, at branden er påsat. Teknikerne kan se, at branden er opstået flere steder. 
  - Vi efterlyser vidner, som kan have set noget i forbindelse med branden, siger vicepolitiinspektør Lars Peter Madsen, Sydøstjyllands Politi, til TV SYD.
  Der er set en mørk person løbe fra stedet
  - En person i mørkt tøj og formentlig en mand. Men det er det eneste spor, vi har, siger han videre.  
  Naboerne blev vækket kort før klokken 03 af et brag. På det tidspunkt stod bilcentret i flammer. Naboerne ilede til autoværkstedet for at hjælpe indehaveren ud. Han sidder i kørestol, skriver Horsens Folkeblad.
  Nogle rækkehuse bag værkstedet blev kortvarigt evakueret, fordi kraftig røg drev mod dem. Naboerne fik dog hurtigt lov at vende tilbage igen. 
  Foruden en bygning udbrændte adskillige biler foran værkstedet.
  